Anzegem

**Anzegem** is in plak en gemeente yn it suden fan de Belgyske provinsje West-Flaanderen. De gemeente hat mear as 15.000 ynwenners, dy't 'Anzegemnaars' neamd wurde. Anzegem is nei ferhâlding in plattelânsgemeente yn de heuvels tusken de Leie en de Skelde.

## Skiednis
Yn 1917 waarden spoaren fûn fan in neolityske delsetting. Troch it gebiet rûn de Romeinske dyk fan Tongeren nei Kassel. Ek binne Romeinske munten fûn.

Anzegem is in namme fan Germaanske komôf en waard foar it earst yn 960 as Ansoldingehem neamd. It gebiet waard doe skonken oan de Sint Piterabdij fan Gint. Der wiene tal fan hearlikheden yn it Anzegemgebiet. De doarpshearlikheid hearde by de Sint Piterabdij, mar de hearlikheid fan Hemsrode besloech in grutter part fan Anzegem. De hearen fan Hemsrode wennen yn in kastiel dat yn 1660 werboud waard, mar yn 1940 troch in brân ferneatige waard.

Anzegem hie te lijen fan de religieuze konflikten yn de 16e iuw en yn de jierren 1640-1644 fan Frânske troepen. De Njoggenjierrige Oarloch late ek ta plonderingen troch Frânske en Ingelske legers.

Yn 1834 waard it Kleaster fan de Susters fan Sint-Finsintius stifte. Hja joegen famkes ûnderwiis en fersoargen de âlderein. Yn 1868 waarden it spoar nei Oudenaarde, Kortrijk en Ingelmunster foltôge, dat yn 1950 wer opbrutsen waard.

Nei de Dútske besetting yn 'e Earste Wrâldkriich waard Anzegem op 31 oktober 1918 befrijd. By de striid en Dútske gasoanfallen om Anzegem ferstoaren 200 ynwenners.

Tusken de twa wrâldoarloggen soargen ferskate tekstylbedriuwen foar nije wurkgelegenheid yn Anzegem.

De gemeente waard op 23 maaie 1940 beset troch it Dútske leger en op 6 septimber 1944 befrijd.

## It besjen wurdich
* De Sint-Jan Baptisttsjerke is de haadtsjerke yn it sintrum fan Anzegem. It âldste diel fan de tsjerke (de fjouwerkante krusingstoer) datearre út de tolfde en trettjinde iuw en wie boud fan kalkstien út Doarnik. Op 16 oktober waard de tsjerke troch in tige grutte brân ferneatige. De toer waard rekonstruearre, mar fanwegen jildbrek waard it skip ynrjochte as in binnentún.
* De Wettermûne ter Walskerke is de ienige wurkjende wettermûne yn West-Flaanderen. De earste fermelding fan de wettermûne datearret út 1769.
* De Landergemmolen is in houten standermûne út 1781. De mûne bleau oant 1942 yn gebrûk en waard yn 1971 restaurearre.
* Fan it yn 1940 ôfbaarnde kastiel Hamsrode bleau it koetshûs bewarre. 

### Musea
* *[https://letterenhuis.be/nl/pagina/het-lijsternest Het Lijsternest]* is it eardere wenhûs fan de Flaamske skriuwer Stijn Streuvels, pseudonym foar Franciscus Petrus Marie Lateur (1871-1969). 
### Militêr begraafplak
* *Anzegem Communal Cemetery* is in lyts militêr begraafplak oan it gemeentlike begraafplak fan Anzegem. Op Anzegem Communal Cemetery binne de grêven fan 17 Britten en 1 Nij-Seelanner te finen, dy't yn de Twadde Wrâldkriich en Earste Wrâldkriich foelen.

## Yndieling gemeente
De fúzjegemeente bestiet njonken Anzegem sels ek út de dielgemeenten Gijzelbrechtegem, Ingooigem, Kaster, Tiegem en Vichte. 

Gijzelbrechtegem wie de earste gemeente dy't yn 1971 by Anzegem foege waard. Ingooigem, Kaster, Tiegem en Vichte folgen op 1 jannewaris 1977 by de grutte weach fan weryndielings yn Belgje.

In bytsje noardwestlik fan it plak Anzegem leit boppedat noch it buorskip Heirweg. Heirweg hat nea in selstannige gemeente west, mar wol in eigen tsjerke en skoalle. Njonken it âlde doarp Anzegem is súdeastlik om it stasjon hinne ek in kearn groeid. 

:Boarnen: Alle Cijfers

## Befolkingsferrin
Alle histoaryske ynformaasje giet oer de hjoeddeiske gemeente, lykas dy ûntstie nei de weryndieling fan 1 jannewaris 1977.


Colors=
 id:a value:gray(0.9)
 id:b value:gray(0.7)
 id:c value:rgb(1,1,1)
 id:d value:rgb(0.7,0.8,0.9)
 id:e value:rgb(0.6,0.7,0.8)

ImageSize = width:800 height:373
PlotArea = left:50 bottom:30 top:30 right:30
DateFormat = x.y
Period = from:0 till:16000
TimeAxis = orientation:vertical
AlignBars = justify
ScaleMajor = gridcolor:b increment:2000 start:0
ScaleMinor = gridcolor:a increment:1000 start:0
BackgroundColors = canvas:c

BarData=
 bar:1831 text:1831
 bar:1846 text:1846
 bar:1856 text:1856
 bar:1866 text:1866
 bar:1880 text:1880
 bar:1890 text:1890
 bar:1900 text:1900
 bar:1910 text:1910
 bar:1920 text:1920
 bar:1930 text:1930
 bar:1947 text:1947
 bar:1961 text:1961
 bar:1970 text:1970
 bar:1981 text:1981
 bar:1990 text:1990
 bar:2000 text:2000
 bar:2010 text:2010
 bar:2020 text:2020
 bar:2022 text:2022

PlotData=
 color:d width:20 align:left

 bar:1831 from:0 till: 12417
 bar:1846 from:0 till: 11767
 bar:1856 from:0 till: 9825
 bar:1866 from:0 till: 9643
 bar:1880 from:0 till: 9499
 bar:1890 from:0 till: 9556
 bar:1900 from:0 till: 9746
 bar:1910 from:0 till: 9781
 bar:1920 from:0 till: 9477
 bar:1930 from:0 till: 9880
 bar:1947 from:0 till: 11058
 bar:1961 from:0 till: 12040
 bar:1970 from:0 till: 12533
 bar:1981 from:0 till: 13113
 bar:1990 from:0 till: 13174
 bar:2000 from:0 till: 13718
 bar:2010 from:0 till: 14234
 bar:2020 from:0 till: 14781
 bar:2022 from:0 till: 15029

PlotData=

 bar:1831 at: 12417 fontsize:S text: 12.417 shift:(-10,5)
 bar:1846 at: 11767 fontsize:S text: 11.767 shift:(-10,5)
 bar:1856 at: 9828 fontsize:S text: 9.828 shift:(-10,5)
 bar:1866 at: 9643 fontsize:S text: 9.643 shift:(-10,5)
 bar:1880 at: 9499 fontsize:S text: 9.499 shift:(-10,5)
 bar:1890 at: 9556 fontsize:S text: 9.556 shift:(-10,5)
 bar:1900 at: 9746 fontsize:S text: 9.746 shift:(-10,5)
 bar:1910 at: 9781 fontsize:S text: 9.781 shift:(-10,5)
 bar:1920 at: 9477 fontsize:S text: 9.477 shift:(-10,5)
 bar:1930 at: 9880 fontsize:S text: 9.880 shift:(-10,5)
 bar:1947 at: 11058 fontsize:S text: 11.058 shift:(-10,5)
 bar:1961 at: 12040 fontsize:S text: 12.040 shift:(-10,5)
 bar:1970 at: 12533 fontsize:S text: 12.533 shift:(-10,5)
 bar:1981 at: 13113 fontsize:S text: 13.113 shift:(-10,5)
 bar:1990 at: 13174 fontsize:S text: 13.174 shift:(-10,5)
 bar:2000 at: 13718 fontsize:S text: 13.718 shift:(-10,5)
 bar:2010 at: 14234 fontsize:S text: 14.234 shift:(-10,5)
 bar:2020 at: 14781 fontsize:S text: 14.781 shift:(-10,5)
 bar:2022 at: 15029 fontsize:S text: 15.029 shift:(-10,5)



*Boarne:NIS, 1831 oant en mei 1981 binne folkstellingen; 1990 en letter binne de ynwennertallen op 1 jannewaris